Spaanse vroue kry dalk siekverlof vir menstruasie | Maroela Media
Spaanse vroue kry dalk siekverlof vir menstruasie
(Foto: Argieffoto, Pixabay)
Spanje beplan om mediese verlof in te stel vir vroue wat aan erge menstruasiepyn ly.
'n Konsepwetsontwerp wat na verwagting volgende week voor die Spaanse kabinet voorgelê sal word, lui dat vroue drie dae per maand verlof kan neem. In sommige omstandighede kan dit selfs tot vyf dae verleng word.
BBC en The Guardian berig dat die konsepwetsontwerp daarop dui dat drie dae siekverlof vir menstruasiepyn toegelaat sal word indien die vrou 'n doktersbrief kan wys. Dié verlof kan moontlik tot vyf op 'n tydelike grondslag strek vir vroue wat besonder intense pyn ervaar.
Dié verlof sal egter nie toegestaan word aan diegene wat ligte ongemak ervaar nie.
Indien die konsepwetsontwerp slaag, sal Spanje die eerste Westerse land wees wat sulke wetgewing instel, berig Daily Mail.
"Daar is tans 'n handjievol lande wêreldwyd wat menstruasieverlof aan vroue toestaan, waaronder Japan, Indonesië en Suid-Korea," lui die berig.
Die konsepwetsontwerp vorm deel van 'n wyer benadering van die Spaanse regering om menstruasie as 'n gesondheidstoestand te behandel. Die sluit in die afskaffing van belasting op sommige higiëneprodukte – die sogenaamde "tamponbelasting" – en gratis higiëneprodukte wat by openbare sentrums (soos skole en tronke) beskikbaar gestel word.
Die konsep fokus ook op verlengde betaalde kraamverlof voor bevalling en veranderinge aan aborsiewette in wat vroeër vanjaar deur die minister van gelykheid, Irene Montero, uiteengesit is.
Een van dié veranderinge bepaal dat 'n meisie van 16 en 17 jaar oud wat 'n aborsie wil ondergaan, kan voortgaan sonder die toestemming van ouers of voogde.
Rusland waarsku Finland oor moontlike Navo-lidmaatskap
Nou het ek wraggies alles gehoor (én gelees.)
Vandag se vrouens is 'n klomp sissies.
Ek het óók gesukkel daarmee, en is elke dag skool en later werk toe.
Jy moet ingeteken wees om te stem18-9Jy moet ingeteken wees om te stem
Liewe land dan gaan skoolgaande dogters ook afvat. Dis al geslagte deel van ons vrouens. En ons cope daarmee, glo my ek ook een v daai met erge pyn maar ek drink my pynpille en gaan aan, mens kan nie v als n rede soek om in die bed te bly nie. Snaaks hoe party vrouens veg v gelyktheid in die werksplek en salarisse maar dan wil hul weer afvat en gepamerlang word wnr maandstonde inskop. Man up woman. Ons is ysters, ons kan babas in die wêreld bring.
Hoe gaan hulle weet hoe erg dit is? Belaglik in elk geval, ek kan my nie voorstel dat daar nie beskikbare oor-die-toonbank medikasie beskikbaar is wat voldoende is nie. Genade, as 'n man met verskriklike gout-aanvalle steeds werk toe kan gaan, moet vroue ook maar vasbyt.
Dit was ongeveer sestig jaar gelede ook so in die staatsdiens in ons land. Dames kon een dag per maand by die huis bly en dit is nie van hulle verlofvoordele afgetrek nie.